**Jeg løfter opp til Gud min sang**

Jeg løfter opp til Gud min sang  
ennu en gang  
fra disse jordens daler.  
Vår Herre Krist han henter meg  
snart hjem til seg  
i himlens høye saler.  
Som lynet far,  
han kommer snar,  
da skal hans pris  
på annet vis  
de Guds basuner tale.

Når min forløsning stunder til,  
jeg gledes vil  
og løfter opp mitt hode.  
Da løses jeg,  
da går jeg inn  
til vennen min,  
Gud være evig lovet!  
Da reises av  
den mørke grav  
det som var sådd  
med sukk og gråt,  
da er den søvn utsovet!

Når fikentreet skyter blad,  
jeg er så glad,  
da vet jeg det blir sommer.  
Når himmerikes blomster gror,  
for visst jeg tror  
Guds rike snarlig kommer!  
Hans brud jeg er,  
hans ring jeg bær,  
har lampen tent  
og hjertet vendt  
til ham, all verdens dommer.

En himmel ny så vel som jord,  
det er hans ord,  
da skapes til hans ære.  
Se, Herrens bolig blant oss er,  
han er oss nær,  
og vi hans folk skal være.  
La verden så  
til grunne gå,  
Guds ord består  
om alt forgår,  
den bro skal bruden bære!

Gud skal da tørre av mitt kinn  
hver tåre min.  
Der ingen død skal være,  
ei heller sorg,  
ei heller skrik,  
ei pine slik,  
som her Guds barn må bære.  
Det første fort  
er veket bort,  
og gleden ny  
i himlens by -  
eia, hvor godt å være!

Da synger jeg for tronen glad  
et bedre kvad  
og løfter palmegrene,  
med hvite kleder som er todd\*  
i Lammets blod  
for Herrens øyne rene.  
Halleluja!  
Hva glede da!  
Hva liflig klang!  
Og all min sang  
er Herren, Herren ene!  
[\*vasket, renset, Åp 7, 14]

*Tekst: M.B.Landstad, 1861*